Vsestranski, športen in digitalno povezan: novi Audi Q3

* Audi Q3\* se predstavlja z vrhunsko obliko: dinamični in mišičasti proporci v sozvočju s prostorno notranjostjo
* Učinkovitost, vozna dinamika in udobje: nov sistem blaženja, zmogljiv priključni hibrid in učinkoviti motorji z notranjim zgorevanjem
* Digitalni spremljevalec za vsak dan: asistenčni sistemi in tehnologija luči iz višjega avtomobilskega razreda ter inovativen koncept upravljanja za še več udobja

Ingolstadt (Nemčija), 25. 8. 2025 – Audi Q3\* je že več kot deset let prodajna uspešnica in s tem uveljavljena stalnica v prestižnem segmentu kompaktnih vozil. Tretja generacija zdaj v marsičem postavlja nove standarde. Audi Q3\* s svojo zunanjo podobo kot SUV in Sportback izraža samozavest in emocionalnost. Številne inovativne funkcije iz Audija Q3\* naredijo digitalnega spremljevalca. Zagotavljajo prvovrstno uporabniško izkušnjo, s številnimi asistenčnimi sistemi pa tudi več udobja in varnosti za voznika in druge udeležence v prometu. Poleg uravnoteženega podvozja predstavlja doprinos za uporabnike tudi digitalizacija luči. Nova mikro LED-tehnologija v digitalnih matričnih LED-žarometih omogoča visoko stopnjo personalizacije in prilagodljive svetlobne funkcije z visoko ločljivostjo. Novi Audi Q3\* se lahko pohvali tudi z učinkovitim in delno elektrificiranim motorjem z notranjim zgorevanjem z blago hibridno tehnologijo ter s priključnohibridnim pogonom z električnim dosegom do 119 kilometrov.

Gernot Döllner, predsednik uprave družbe AUDI AG: "Audi Q3\* je z več kot dvema milijonoma prodanih primerkov po vsem svetu od prihoda prve generacije eden od naših najbolje prodajanih modelov in ima zato visoko mesto v našem produktnem portfelju. S tretjo generacijo Audija Q3\* v okviru naše produktne ofenzive prenavljamo pomembno modelsko družino ter krepimo našo ponudbo z zmogljivim priključnim hibridom in učinkovitimi motorji z notranjim zgorevanjem. Novi model združuje učinkovitost, vozno dinamiko in udobje." Audi Q3\* poleg učinkovitih in delno elektrificiranih motorjev z notranjim zgorevanjem ponuja tudi novo prilagodljivo podvozje, ki omogoča širok razpon med udobjem in dinamiko. Geoffrey Bouquot, direktor tehničnega razvoja v družbi AUDI AG, je dodal: "Z Audijem Q3\* t. i. digitalni oder v notranjosti vozila prenašamo iz višjega avtomobilskega razreda v segment kompaktnih vozil. Inovativni koncept upravljanja in številni asistenčni sistemi povečujejo varnost in udobje, zato je Audi Q3\* idealen digitalni spremljevalec za vsak dan."

V primerjavi s prejšnjim modelom je **dizajn** novega Audija Q3\* še bolj **emocionalen**.Široki **enodelni okvir mreže hladilnika** in natančno oblikovani žarometi so dosledno integrirani v aerodinamično zasnovo.

Pri stranski silhueti **vodoravna ramenska linija** med žarometi in zadnjimi lučmi vizualno deli vozilo na dva dela ter s tem ustvarja prav posebno porazdelitev svetlobe in senc.

Poleg klasičnih prednosti SUV-ja, kot so udobno vstopanje, dobra preglednost in funkcionalna prostorska zasnova, druga generacija **Audija Q3 Sportback\*** prednosti SUV-ja združuje z estetiko coupéja. Njegova **strešna linija, ki se od A-stebrička spušča navzdol**, je za 29 milimetrov nižja kot pri SUV-ju. Zaradi tega je Audi Q3 Sportback\* videti še bolj športno, njegova silhueta pa deluje hitrejša.

Zadek po želji krasijo opcijske **digitalne OLED-zadnje luči**, ki jih dopolnjujejo neprekinjen svetlobni LED-pas in osvetljeni krogi. Ta nivo **tehnologije luči** je z novim Audijem Q3\* prvič na voljo v segmentu Audijevih kompaktnih vozil.

Na sprednjem delu Audija Q3\* najdete digitalne matrične LED-žaromete, pri katerih je v Audiju Q3 prvič uporabljen **mikro LED-modul**. Uporaba takšne mikro LED-tehnologije omogoča bistveno boljšo osvetlitev in na cesti zagotavlja močan kontrast. **Funkcije svetlobnega vodenja** so zdaj tesneje povezane s funkcijami asistenčnih sistemov. **Digitalne dnevne luči z LED-tehnologijo,** ki jih na vsaki strani sestavlja po 23 segmentov, ustvarjajo digitalne svetlobne grafike, ki zagotavljajo visoko prepoznavnost.

Nova **volanska** **upravljalna enota** prinaša v **notranjosti** več odlagalnega prostora v sredinski konzoli, novo uporabniško izkušnjo in boljši občutek prostornosti. V volansko upravljalno enoto sta prvič integrirani dve novi obvolanski ročici. Desna služi za izbiranje prestav, leva pa za upravljanje luči in brisalcev. Prvič je pri Audiju v kompaktnem segmentu mogoče naročiti tudi akustično zasteklitev za sprednja stranska okna, ki zagotavlja boljšo notranjo akustiko, zlasti pri visokih hitrostih. **Uporabna vrednost** Audija Q3\* se odraža tudi v prostornini prtljažnika, ki znaša 488 litrov. Če podrete sedežno klop, ki je serijsko vzdolžno pomična in ima nastavljiv naklon naslonjala, se prtljažni prostor v Audiju Q3 SUV\* poveča na 1.386 litrov (v Audiju Q3 Sportback\* na 1.289 litrov). Q3 se ponaša s priklopno obremenitvijo do 2.100 kilogramov.

Vstopni motor v Audijevi družini Q3\* je **1,5 TFSI z močjo 110 kW**. Ta štirivaljni bencinski motor je na voljo z [blago hibridno tehnologijo](https://www.audi-mediacenter.com/de/audi-technik-lexikon-7180/antrieb-7227#blaga-hibridna-tehnologija). Za dolge razdalje je še posebej primeren **Audi Q3 z motorjem 2.0 TDI in močjo 110 kW**. Nova priključnohibridna modela **Audi** **Q3 SUV e-hybrid\*** in **Audi Q3 Sportback e-hybrid\*** imata sistemsko moč 200 kW, v idealnih pogojih ju je z izmeničnim tokom (DC) mogoče polniti z močjo do 50 kW, poleg tega pa sta tudi močnejša in učinkovitejša kot kdaj koli prej. Vgrajeno imata visokonapetostno baterijo z bruto kapaciteto 25,7 kWh (neto 19,7 kWh).

Električni doseg Audija Q3 SUV e-hybrid\* tako znaša do 119 kilometrov (po kriterijih WLTP), medtem ko Q3 Sportback e-hybrid\* izključno na električni pogon prevozi do 118 kilometrov.

Izpopolnjeno standardno podvozje zagotavlja izboljšano vozno izkušnjo. Za optimalno uravnoteženo vozno izkušnjo sta po želji na voljo športno podvozje in **podvozje** z **dvoventilskim uravnavanjem blaženja**. Med **asistenčnimi sistemi** med drugim izstopa **prilagodljiva asistenca za vožnjo plus**. Da bi bila varnost v cestnem prometu še večja, dodatna **notranja kamera** nadzira voznika oz. znake njegove utrujenosti in pomanjkanja pozornosti. Funkcija **učečega parkiranja** uporabnikom omogoča, da Audi Q3\* naučijo izvajati posamezne parkirne manevre, nova **asistenca za vzvratno vožnjo** pa na primer zanesljivo pomaga pri vožnji iz slepe ulice.

Novi Audi Q3\* bo **na trg prišel** oktobra, naročiti pa ga je mogoče že zdaj. **Audi Q3 SUV TFSI 110 kW** je v Nemčiji na voljo za osnovno ceno od 44.600 EUR. **Audi Q3 Sportback TFSI 110 kW\*** stane 46.450 EUR in bo predstavljen novembra.

*V nadaljevanju najdete podrobne informacije o novem Audiju Q3\*.*

**Dinamičen dizajn**

V primerjavi s prejšnjim modelom je dizajn novega Audija Q3\* še bolj mišičast in emocionalen. Njegovo karoserijo opredeljuje dovršena kombinacija zaobljenih volumnov in preciznih linij. Široki enodelni okvir mreže hladilnika je umeščen visoko, natančno oblikovani žarometi pa ustvarjajo oster pogled in so dosledno integrirani v aerodinamično zasnovo. Oblikovalski slog zagotavlja izjemno učinkovito strujanje zraka ob sprednjem delu vozila. Pod enodelnim okvirom mreže hladilnika je vgrajena nastavljiva odprtina za dovod hladilnega zraka, ki omogoča, da zračni tok ta del obteka z minimalnimi izgubami. Tu so nameščeni tudi parkirni senzorji. Senzorji asistenčnih sistemov so vgrajeni za štirimi krogi.

Pri stranski silhueti vodoravna ramenska linija med sprednjimi in zadnjimi lučmi vizualno deli vozilo na dva dela ter s tem ustvarja prav posebno porazdelitev pri vpadu svetlobe. Zgornja stran prestreza svetlobo, spodnja pa sence. V kombinaciji z močno nagnjenima D-stebričkoma je steklena konstrukcija zato videti še bolj dinamična. Poudarjene linije, ki pri sprednjih in zadnjih kolesih močno izstopajo iz ramenske površine, spominjajo na Audijev pra-quattro.

Jasno izoblikovan je tudi zadek. Od dvodelnih zadnjih luči je ločen natančno izrisan tanek svetlobni pas, ki ustvarja oster rez po celotni širini vozila in zadnjemu delu daje jasen značaj. Pod njim je široka, vizualno umirjena površina. V dvignjen odbijač je vgrajen difuzor.

**Audi Q3 Sportback\* združuje najboljše iz dveh svetov**

Druga generacija Audija Q3 Sportback\* prednosti in vsestranskost SUV-ja, kot so udobno vstopanje, dobra preglednost in funkcionalna prostorska zasnova, združuje z estetiko coupéja. Njegova strešna linija, ki se od A-stebrička spušča navzdol, je za 29 milimetrov nižja kot pri SUV-ju, zaradi česar je Audi Q3 Sportback\* videti še bolj športno, njegova silhueta pa deluje hitrejša. Manjši volumen karoserije na zadku poudarja dve močno izoblikovani mišičasti površini – za modele quattro značilni površini nad kolesnimi ohišji – ki simbolizirata štirikolesni pogon in zato delujeta še bolj atletski in širši. Monolitna steklena konstrukcija pri coupéju deluje še bolj napredna in emocionalna.

Opcijsko je poleg serijske opreme na voljo oprema S line z diferenciranim sprednjim in zadnjim odbijačem ter montažnimi elementi v selenitno srebrni barvi. Dodatno je na voljo paket črnih zunanjih elementov, pri katerem so montažni deli črne barve. Za nove modele Audi Q3 je na voljo enajst barv lakov, med njimi je tudi univerzalna arkonsko bela barva. Kot kovinske barve so na voljo ledeniško bela, mitološko črna, puščično siva, tamborsko siva, progresivno rdeča in navarsko modra. Tu sta še novi barvi žajbljevo zelena in madeira rjava. Ekskluzivno za novi Audi Q3\* je madeira rjava izvedena kot matiran lak. Za linijo opreme S line je dodatno na voljo tudi daytonsko siva kovinska barva. Tamborsko siva je na voljo samo za linijo advanced.

Novi modeli platišč so na voljo v velikostih od serijskih 17 palcev do največ 20 palcev. Širina pnevmatik se je povečala z 215 na 235 milimetrov. Ponudbo dopolnjujejo aeroplatišča velikosti od 18 do 19 palcev. V ponudbi Audi Sport je na voljo pet modelov platišč velikosti od 19 do 20 palcev. Med njimi sta dva temna modela v kovinsko črni barvi: 20-palčna platišča s petimi kraki v obliki stativa in 20-palčna platišča z mnogokrakim S-dizajnom. Audi Q3 Sportback\* je serijsko opremljen z 18-palčnimi platišči.

Aerodinamika in splošna akustika vozila sta bili v primerjavi s prejšnjim modelom občutno izboljšani. Količnik zračnega upora znaša 0,30, poudarek pa je bil poleg tega predvsem na zvočnem udobju. V novem Audiju Q3\* je prvič pri Audiju v kompaktnem segmentu mogoče naročiti akustično zasteklitev za sprednja stranska okna, ki v kombinaciji s folijo z zvočnoizolativnim učinkom (PVB-A), nameščeno med obema stekloma, ustvarja skladen akustični koncept z občutnim izboljšanjem udobja med vožnjo.

Z vrhunsko tehnologijo luči se noč spremeni v dan

Tehnologija luči novega Audija Q3\* je prvič na voljo v Audijevem segmentu kompaktnih vozil – to je omogočila prilagoditev digitalnih matričnih LED-žarometov iz višjega avtomobilskega razreda. Novi Q3\* je prvi Audi, v katerem je namesto DMD-modula uporabljen mikro LED-modul. Na približno 13 milimetrov širokem modulu je razporejenih 25.600 mikro LED-diod. Vsaka posamezna mikro LED-dioda je velika približno 40 mikronov, kar približno ustreza polovici debeline človeškega lasu.

Uporaba te mikro LED-tehnologije omogoča bistveno boljšo osvetlitev in na cesti zagotavlja zelo izrazit kontrast, kar je pomembno še zlasti v razmerah slabe vidljivosti.

Funkcije svetlobnega vodenja, ki jih poznamo kot osvetlitev voznega pasu in orientacijske luči, so zdaj tesneje povezane s funkcijami asistenčnih sistemov. Svetlobne funkcije s prikazom pomembnih informacij iz asistenčnih sistemov v voznikovem neposrednem vidnem polju pred vozilom in z neposredno vizualno navezavo na infrastrukturo prispevajo k še večji varnosti vožnje.

Ena od novosti je zrcaljenje aktivnega opozorila asistence za menjavo voznega pasu v osvetlitvi voznega pasu na avtocestah, kadar želi voznik Audija Q3\* menjati pas, medtem ko ima v mrtvem kotu drugo vozilo. Poleg tega je vozniku v pomoč tudi prikaz opozorila za zapuščanje voznega pasu v orientacijskih lučeh na regionalnih cestah in avtocestah. Aktivira se podobno kot poznani prikaz v kombiniranem instrumentu, kadar vozilo nenamerno prečka črto, ki omejuje vozni pas. T. i. razširjene prometne informacije od hitrosti približno 70 km/h naprej na cestišče projicirajo simbol snežinke kot opozorilo v primeru morebitne poledice.

Še en primer izboljšanja svetlobnega vodenja: ker je preglednost na odsekih, kjer potekajo dela na cesti, običajno slabša, digitalni matrični LED-žarometi funkcijo svetlobnega vodenja avtomatsko prilagodijo in zmanjšajo osvetlitev voznega pasu v prid orientacijskim lučem, kar na tesnih odsekih znatno olajša ohranjanje smeri na voznem pasu.

Vozniki lahko prvič prek MMI izključijo posamezne funkcije digitalnih matričnih LED-žarometov, na primer osvetlitev voznega pasu. Prek MMI je možna tudi izbira med tremi različnimi scenariji razširjenih dinamičnih animacij osvetlitve ob vstopanju v vozilo oz. izklopu motorja (Coming Home/Leaving Home). Digitalna matrična LED-tehnologija se torej tudi v mirovanju demonstrira na zelo impresiven način. Digitalni matrični LED-žarometi v kombinaciji z mikro LED-diodami zagotavljajo zelo natančno porazdelitev svetlobe dolgih luči in še boljše preprečevanje slepljenja drugih udeležencev v prometu, kar pripomore k varnosti v cestnem prometu.

Za visoko prepoznavnost vozila skrbijo spredaj poleg digitalnih matričnih LED-modulov tudi digitalne dnevne luči z LED-tehnologijo, ki jih sestavlja po 23 segmentov na vsaki strani. Glede na nivo opreme lahko prek MMI izberete do štiri različne digitalne svetlobne scenarije z ustreznimi animacijami funkcije Coming Home/Leaving Home za sprednji in zadnji del vozila. Zadek po želji krasijo opcijske digitalne OLED-zadnje luči, ki jih dopolnjuje neprekinjen svetlobni LED-pas. Digitalne grafične scenarije zadnjih luči omogoča skupno 36 različnih segmentov, ki so razporejeni na šestih digitalnih OLED-ploščah. Na zadku poleg tega pogled pritegnejo osvetljeni krogi, ki se aktivirajo takoj po vklopu zasenčenih luči.

Funkcionalna in jasno zasnovana notranjost

V primerjavi s prejšnjim modelom sta dizajn in funkcionalnost vozila še dodatno izboljšana. Njegova zasnova je polna kontrastov; elemente premišljeno postavlja v ospredje ali ozadje in s tem ustvarja prijetno arhitekturo prostora.

Velika funkcionalna površina, imenovana *softwrap*, se razteza od vrat po celotni širini armaturne plošče in poudarja vodoravno postavitev za občutek maksimalne prostornosti. V središču je panoramski zaslon z 11,9-palčnim kombiniranim instrumentom in 12,8-palčnim MMI-zaslonom na dotik, ki tvorita tako imenovani digitalni oder (Digital Stage). Ta s svojo ukrivljeno obliko ustvarja armaturo, ki je obrnjena proti vozniku. Audi je s tem digitalni oder iz višjega avtomobilskega razreda prenesel v segment kompaktnih vozil. Prikaze na instrumentih dopolnjuje sistem za projiciranje najpomembnejših informacij. Ploske kljuke v vratih in sodobna, pregledna konzola poudarjajo občutek prostornosti in udobja.

Veliko praktičnih prednosti prinaša nova volanska upravljalna enota, ki prvič vključuje dve novi obvolanski ročici in s tem prinaša več odlagalnega prostora v sredinski konzoli, novo uporabniško izkušnjo in boljši občutek prostornosti. Desna ročica služi za izbiranje prestav, leva pa za upravljanje luči in brisalcev. Ker v sredinski konzoli ni več prestavne ročice, je tam več prostora z dvema držaloma za pijačo. Hlajeni predal za indukcijsko polnjenje telefonov z močjo 15 W in z dvema priključkoma USB-C lahko po potrebi zaprete z rolojem. Dva priključka USB-C sta tudi pred zadnjimi sedeži.

Ko se stemni, različni paketi osvetlitve (paket ambientne osvetlitve plus oz. pro) sooblikujejo vzdušje v notranjosti. Označevalne luči na armaturni plošči in sredinski konzoli poudarjajo jasne linije notranjosti. Posredna ambientna osvetlitev pod panoramskim MMI-zaslonom ali v vratih poudarja arhitekturo notranjosti.

Nov opcijski oblikovalski element predstavlja tudi ploskovna osvetlitev sprednjih vrat: na vsaki strani je v tekstilnem panelu 300 laserskih izrezov. Svetlobni vir v vratni oblogi od zadaj osvetljuje pet segmentov, ki se zaradi različnih velikosti dinamično spreminjajo – tudi pri odklepanju in zaklepanju vozila. Osvetljeni tekstilni panel tako združuje funkcionalnost in emocionalno izkušnjo dizajna. V vmesniku MMI lahko izbirate med 30 različnimi barvami osvetlitve, kar pomeni veliko možnosti za personalizacijo.

Na zgornjem delu vrat so umeščeni zvočniki novega opcijskega prestižnega avdiosistema SONOS, ki z novim virtualno ustvarjenim prostorskim zvokom zagotavlja intenzivno izkušnjo poslušanja. Dvanajst visokozmogljivih zvočnikov, vključno z osrednjim in globokotonskim zvočnikom, je povezanih z ojačevalnikom z največjo močjo 420 W. Uporabniki lahko izbirajo med štirimi vnaprej konfiguriranimi zvočnimi profili (nevtralni, koncertni, lounge in podcast). Poleg tega imajo možnost, da svojo zvočno izkušnjo kadar koli nadgradijo z opcijami, ki jih zakupijo prek funkcij na zahtevo (FoD).

Paket zvočnih funkcij omogoča dopolnitev izbranega avdiosistema s tremi dodatnimi funkcijami: 1) ojačanje basov za natančnejšo in močnejšo izkušnjo nizkih tonov, 2) avtomatsko prilagajanje nivoja za poslušanje z enako glasnostjo ob menjavi virov in 3) poživitev glasbe za izboljšanje zvoka pri stisnjenih glasbenih datotekah.

V infotainment sistemu Audija Q3\* je uporabljen operacijski sistem Android Automotive OS. Aplikacije drugih ponudnikov, kot je YouTube, so na voljo prek trgovine Audi Application Store, ki je integrirana neposredno v vmesnik MMI in ne zahteva uporabe pametnega telefona.

Z glasovno asistenco Audi assistant, ki je sposobna učenja, je mogoče krmiliti številne funkcije vozila. Obogatena je z umetno inteligenco, integrirana neposredno v vozilo ter je prvič prikazana kot avatar na osrednjem MMI-zaslonu na dotik in, kadar je aktivna, tudi kot ikona v projicirnem sistemu ali v Audijevem virtualnem prikazovalniku. Ukaz, kot ga je razumela asistenca Audi assistant, se poleg tega prikaže na zaslonu kombiniranega instrumenta.

Za notranjost je na voljo devet paketov. Notranjost ni le izrazito prilagojena uporabniku, temveč je tudi trajnostno zasnovana. Za lesene dekorativne elemente se uporablja hitro rastoč in odporen les. Notranji elementi, zasnovani iz materiala Impressum, so – tako kot tudi materiali za oblazinjenje Passage, Impressum, univerzalna tkanina in mikrovlakna – v celoti izdelani iz recikliranega poliestra. Predpražniki iz žametnega velurja so narejeni iz econyla; to so popolnoma reciklirana najlonska vlakna, izdelana iz starih ribiških mrež, ostankov preprog in industrijskih odpadkov. Audi se tako tudi pri modelu Audi Q3\* osredotoča na učinkovito, v prihodnost usmerjeno rabo virov.

Uporabna vrednost Audija Q3\* se odraža v prostornini prtljažnika, ki znaša 488 litrov. Če sedežno klop, ki je serijsko vzdolžno pomična in ima nastavljiv naklon naslonjala, potisnete do konca naprej in jo postavite v pokončni položaj, je v prtljažniku prostora 575 litrov. Če pa sedežno klop podrete, se prtljažni prostor v Audiju Q3\* pri SUV-ju poveča na 1.386 litrov, pri modelu Q3 Sportback\* pa na 1.289 litrov. Audi Q3\* je kos priklopnim obremenitvam do 2.100 kilogramov. Oporna obremenitev vlečne kljuke znaša 90 kilogramov.

Široka in visokoučinkovita paleta motorjev

Vstopni motor v Audijevi družini Q3\* predstavlja 1,5 TFSI 110 kW (poraba goriva v l/100 km, kombinirana:   
6,6–6,0; emisija CO2 v g/km, kombinirana: 151–137), štirivaljni bencinski motor z [blagim hibridnim sistemom](https://www.audi-mediacenter.com/de/technik-lexikon-7180/antrieb-7227#blaga-hibridna-tehnologija) in serijskim 7-stopenjskim menjalnikom S tronic. Njegova moč je 110 kW (150 KM). Dodatno je pri motorju 1.5 TFSI uporabljen sistem [Cylinder on demand](https://www.audi-mediacenter.com/de/technik-lexikon-7180/antrieb-7227) (COD) za zmanjšanje porabe goriva, ki pri nizki in srednji obremenitvi začasno izključi drugi in tretji valj.

Sledi mu motor 2.0 TFSI z močjo 150 kW (204 KM) in navorom 320 Nm (poraba goriva v l/100 km, kombinirana: 8,4–7,8; emisija CO2 v g/km, kombinirana: 192–176), štirivaljni bencinski motor s štirikolesnim pogonom quattro. Najzmogljivejši motor z notranjim izgorevanjem je prav tako 2.0 TFSI, vendar ima ta moč 195 kW (265 KM) in 400 Nm navora (poraba goriva v l/100 km, kombinirana: 9,0–8,5; emisija CO2 v g/km, kombinirana: 205–193) ter pogon quattro. Za dolge razdalje je še posebej primeren Audi Q3 z dizelskim motorjem z močjo 110 kW (150 KM) in 360 Nm navora (poraba goriva v l/100 km, kombinirana: 5,8–5,3; emisija CO2 v g/km, kombinirana: 152–139). Tovarniško je opremljen s pogonom na sprednji kolesi in s serijskim 7-stopenjskim menjalnikom S tronic.

Za vožnje na dolge razdalje, vendar z električno podporo, je namenjen tudi priključni hibrid (PHEV), ki je močnejši in učinkovitejši kot kdaj koli prej. Kombinacija motorja 1.5 TFSI s 130 kW (177 KM) in elektromotorja v Audiju Q3 e-hybrid skupno poskrbi za sistemsko moč 200 kW (272 KM) (poraba goriva (ponderirana, kombinirana)\*: 2,2–1,7 l/100 km; poraba električne energije (ponderirana, kombinirana): 15,0–13,9 kWh/100 km; emisija CO₂ (ponderirana, kombinirana): 49–39 g/km; poraba goriva pri izpraznjeni bateriji (kombinirana): 6,6–6,0 l/100 km) in sistemski navor 400 Nm.

Bruto kapaciteta visokonapetostne baterije zdaj znaša 25,7 kWh in se je tako skoraj podvojila – ob skoraj enakih dimenzijah kot pri predhodnem modelu. Neto je v njej na voljo 19,7 kWh. V njenih 96 prizmatičnih celicah, ki so razdeljene v štiri module, je shranjene bistveno več energije kot doslej: z optimizirano kemijsko sestavo celic in boljšim sestavom moduli zdaj lahko shranijo 73 namesto 37 amperskih ur električnega naboja.

S tem se električni doseg modela Q3 SUV e-hybrid\* poveča na 119 kilometrov (po kriterijih WLTP), medtem ko Q3 Sportback e-hybrid 200 kW\* izključno na električni pogon prevozi do 118 kilometrov. Audi Q3 e-hybrid 200 kW\* se v idealnih pogojih lahko polni z močjo do 50 kW enosmernega toka (DC), tako da omogoča udobna potovanja na električni pogon. To pomeni, da lahko baterijo, izpraznjeno na deset odstotkov, v manj kot pol ure ponovno napolnite na 80 odstotkov. Audijeva lastna storitev polnjenja [Audi charging](https://www.audi.de/de/brand/de/elektromobilitaet/laden/unterwegs.html) po želji zagotavlja dostop do številnih polnilnih mest v 28 evropskih državah.

Motorji za Audi Q3 SUV in Audi Q3 Sportback

|  |  |  |  |  |  |
| --- | --- | --- | --- | --- | --- |
| **Tehnični podatki** | **Q3 SUV in Sportback TFSI 110 kW** | **Q3 SUV in Sportback TDI 110 kW** | **Q3 SUV in Sportback TFSI 150 kW quattro** | **Q3 SUV in Sportback TFSI 195 kW quattro** | **Q3 SUV in Sportback  e‑hybrid**  **200 kW** |
| **Tip motorja** | 4-valjni turbobencinski | 4-valjni turbodizelski | 4-valjni turbobencinski | 4-valjni turbobencinski | 4-valjni turbobencinski z elektromotorjem |
| **Gibna prostornina** v cm³ | 1.498 | 1.968 | 1.984 | 1.984 | 1.498 |
| **Pogon** | Sprednji | Sprednji | quattro | quattro | Sprednji |
| **Moč**  v kW (KM) | 110 (150)  pri 5.000–6.000/min | 110 (150)  pri 3.000–4.200/min | 150 (204)  pri 4.500–6.000/min | 195 (265)  pri 5.000–6.500/min | 130 (177)  pri 5.500–6.000/min |
| **Največji navor**  v Nm pri 1/min | 250 pri 1.500–3.500/min | 360 pri 1.600–2.750/min | 350 pri 1.500–4.400/min | 400 pri 1.650–4.350/min | 250 pri 1.500–4.000/min |
| **Dodatna električna moč** v kW (KM) | - | - | - | - | 85 (115) |
| **Dodatni električni navor** v Nm | - | - | - | - | 330 |
| **Sistemska moč** v kW (KM) | - | - | - | - | 200 (272) |
| **Sistemski navor** v Nm |  |  |  |  | 400 |
| **Pospešek** od 0 do 100 km/h v s | 9,1 | 9,2 | 7,1 | 5,7 | 6,8 |
| **Največja hitrost** v km/h\* | 209 (207) | 208 (207) | 229 (228) | 240 (elektronsko omejena) | 215 (elektronsko omejena) |
| **Poraba goriva, kombinirana,** v l/100 km\* | 6,6–6,0  (6,7–6,1) | 5,8–5,3  (5,9–5,3) | 8,4–7,8  (8,5–7,8) | 9,0–8,5 | 2,2–1,7 |
| **Poraba električne energije, kombinirana**  v kWh/100 km\* | - | - | - | - | 15,0–13,9  (15,1–14,0) |
| **Emisija CO2, kombinirana**  v g/km\* | 151–137  (153–138) | 152–139  (153–139) | 192–176  (193–176) | 205–193 | 49–39  (50–40) |
| \* Vrednosti v oklepajih veljajo za Q3 Sportback | | | | | |

Nov sistem blaženja za udobje in visoko zmogljivost

Poleg motorjev je Audi bistveno izboljšal tudi vozno dinamiko novega Audija Q3\*. Izpopolnjeno standardno podvozje zagotavlja izboljšano vozno izkušnjo. Dinamično zasnovano vozilo je družinski in potovalni avtomobil, ki je primeren za vsakodnevno uporabo in navdušuje s svojo okretnostjo. Na voljo so podvozje z jeklenimi vzmetmi, športno podvozje in podvozje z dvoventilskim uravnavanjem blaženja.

Podvozje z uravnavanjem blaženja se nenehno odziva na lastnosti cestišča in posamezno vozno situacijo ter pri tem upošteva parametre, kot so postopki obračanja volana, zaviranja in pospeševanja. V delcu sekunde se izračuna idealno blaženje za vsako kolo posebej in se ustrezno nastavi na vseh blažilnikih. Hitreje delujoči dvoventilski blažilniki omogočajo boljšo in mirnejšo povezavo karoserije s podvozjem ter hkrati – zaradi ločenega krmiljenja v fazi raztezanja in stiskanja, ki ga omogočata dva ventila – optimizirajo vozno dinamiko, saj je mogoče neodvisno krmiliti nihanje raztezanja in stiskanja. Razpon med udobno in športno vožnjo je bolj izrazit. K okretnosti novega Audija Q3\* pripomore tudi izpopolnjeno progresivno krmiljenje. Ne deluje preveč neposredno, temveč zelo natančno iz sredine. Proti končnemu položaju zasuka volana se prenos krmilne sile znatno zmanjša, kar omogoča boljšo vodljivost. Zasuki volana se na kolesa prenašajo bolj neposredno. Poleg tega je odzivnost krmiljenja za volanom izrazitejša, povratne informacije s ceste pa boljše. Zmanjšano trenje zagotavlja boljši občutek pri krmiljenju.

V sistemu za uravnavanje vozne dinamike Audi drive select je pri novem Audiju Q3\* namesto načina *auto* na voljo način *balanced*. Ta uravnoteženi način predstavlja optimalen kompromis med vozno dinamiko in udobjem. Ob vsakem ponovnem zagonu vozila je nastavljen način *balanced*, ki ga je mogoče konfigurirati tudi glede na individualne potrebe. Poleg tega lahko prek MMI s predhodno izbiro ustreznega standardnega načina aktivirate način *offroad plus* (pri pogonu quattro).

Asistenčni sistemi

Na področju tehnologij za pomoč vozniku se Audi Q3\* zanaša na številne asistenčne sisteme, ki poenostavljajo vsakodnevno vožnjo v cestnem prometu in s tem povečujejo varnost.

Od začetka prodaje modela bodo v serijsko opremo vključeni parkirni sistem plus s prikazom razdalje, tempomat (vklj. z omejevalnikom) s pripravo za prilagodljivo asistenco za hitrost, opozorilnik za zapuščanje voznega pasu z asistenco za zaustavitev v sili, prepoznavanje prometnih znakov, opozorilnik za pozornost in utrujenost z nadzorom voznika ter aktivna asistenca spredaj z asistenco za ovire in za zavijanje levo spredaj, asistenco za opozarjanje na prečni promet spredaj in asistenco za zaviranje v sili spredaj.

Večje udobje vožnje med drugim zagotavlja prilagodljiva asistenca za vožnjo plus, ki uravnava vzdolžno in prečno vodenje vozila ter je razširjena s funkcijo asistirane menjave voznega pasu.

Sistem na odsekih poti pri hitrosti do 210 km/h pomaga pri pospeševanju, zaviranju, ohranjanju hitrosti in vzdrževanju nastavljene razdalje ter pri vodenju po voznem pasu. Pri hitrosti od 90 km/h naprej na avtocestah pomaga tudi pri asistirani menjavi voznega pasu. Slednjo aktivirate prek vmesnika MMI. Na podlagi podatkov zadnjega radarja z belimi puščicami v kombiniranem instrumentu in na projiciranem zaslonu pokaže, ali in v katero smer je mogoče zamenjati vozni pas. Če voznik menjavo voznega pasu nakaže z aktiviranjem smernikov, mu sistem aktivno pomaga pri vrtenju volana. V kombinaciji s spletnimi podatki lahko prilagodljiva asistenca za vožnjo ohranja vozni pas, tudi če ne zazna črt, ki omejujejo pas, kar povečuje udobje tudi na regionalnih cestah in v mestnem prometu (zunaj avtocest). Uporaba spletnih podatkov za prilagodljivo asistenco za vožnjo je vključena tri leta po dobavi vozila. Po preteku tega časa lahko stranke možnost uporabe podaljšajo proti plačilu.

Asistenca za zaustavitev v sili lahko zdaj prvič prevzame vodenje in Audi Q3\* samostojno zapelje na odstavni pas ter ga tam zaustavi (samo v povezavi s paketom Tech pro), če je voznik neodziven. Asistenca opozarja z vidnim in zvočnim signalom ter zaznavnim zavornim cukanjem in vklopi opozorilne utripalke.

Da bi bila varnost v cestnem prometu še večja, dodatna notranja kamera nadzira voznika oz. znake njegove utrujenosti in pomanjkanja pozornosti. Če se voznik določen čas ne odziva na napotke v vozilu, se v kombiniranem instrumentu zasliši opozorilni ton in prikaže vizualno opozorilo. Podatki se ne shranjujejo. Če je voznik še vedno neodziven, Audi Q3\* samodejno zapelje na odstavni pas in sproži elektronski klic v sili za alarmiranje reševalcev.

Funkcija učečega parkiranja uporabnikom omogoča, da Audi Q3\* naučijo izvajati posamezne parkirne manevre. Če je dovoz do nadstreška ali garaže zahteven, zadošča en sam postopek učenja, potem pa lahko Audi Q3\* pod nadzorom v prihodnje samostojno izvede parkirni manever. Enako velja za odparkiranje: novi Audi Q3\* si lahko zapomni do pet parkirnih manevrov z dolžino 50 metrov. Vsak manever lahko individualno poimenujete. Kadar se vožnja konča v slepi ulici, vam nova asistenca za vzvratno vožnjo nudi zanesljivo pomoč. Pri hitrosti pod 35 km/h si lahko Audi Q3\* zapomni razdaljo približno 50 metrov in jo s hitrostjo približno 10 km/h samostojno prevozi vzvratno.

Parkirna asistenca plus vam v mestnem prometu lahko pomaga parkirati z usmerjenimi krmilnimi manevri, takoj ko ultrazvočni senzorji zaznajo primerno mesto za prečno ali bočno parkiranje. Parkirna asistenca pomaga tudi pri odparkiranju; aktivirate jo lahko med izvajanjem ročnega parkiranja. Voznik mora slediti navodilom na zaslonu ter ustrezno dodajati plin in zavirati.

Štiri širokokotne kamere za prostorski pogled pokrivajo celotno območje neposredno okoli vozila in omogočajo veliko različnih zornih kotov za še bolj priročno manevriranje. Voznik lahko različne poglede izbere na MMI-zaslonu, kar olajša parkiranje vozila na parkirno mesto.

Funkcija prepoznavanja prometnih znakov zdaj prikazuje tudi opozorilne znake. Gre za prepoznane znake, kot so na primer znak za prednost, znak za delo na cesti, znak za pešce, opozorilni znaki za živali ali znak za železniški prehod.

Proizvodna mreža Győra in Ingolstadta

Audi Q3 je eden najbolj priljubljenih modelov v Audijevi ponudbi. Zato znamka s štirimi krogi pričakuje, da bo povpraševanje po novi generaciji ustrezno visoko. Audi zato poleg proizvodnje v Győru vzpostavlja tudi povezano proizvodnjo v Ingolstadtu. Karoserije za dodatno proizvodnjo bodo izdelovali Győru, lakirali in sestavljali pa v Nemčiji.

Družba Audi Hungaria že od leta 2018 v Győru izdeluje drugo generacijo modela Q3 v različicah SUV in Sportback. Pred nekaj meseci je s proizvodne linije zapeljalo milijonto vozilo, serijska proizvodnja tretje generacije pa se je začela po svetovni premieri, ki se je odvila junija. "Milijon vozil, izdelanih v Győru, je prepričljiv dokaz, kako priljubljen je Audi Q3\* pri naših kupcih po vsem svetu," je povedal Gerd Walker, predsednik nadzornega sveta družbe Audi Hungaria in direktor proizvodnje in logistike v družbi AUDI AG. Michael Breme, predsednik uprave družbe Audi Hungaria: "Veseli nas, da smo dosegli magično mejo enega milijona vozil Audi Q3, izdelanih v Győru. Družbi AUDI AG in našim kupcem se zahvaljujemo za zaupanje, predvsem pa se zahvaljujemo tudi našim izjemnim delavcem, ki dan za dnem izdelujejo naše avtomobile vrhunske kakovosti."

Začetek prodaje in cene

Tretja generacija novega Audija Q3\* postavlja nova merila v segmentu kompaktnih vozil. Na nemški in evropski trg bo prišel oktobra letos. Naročila Audija Q3 že potekajo. **Audi Q3 SUV TFSI 110 kW\*** bo v Nemčiji na voljo za osnovno ceno od 44.600 EUR. **Audi Q3 Sportback TFSI 110 kW\*** stane 46.450 EUR in bo na voljo novembra. Osnovna cena za priključni hibrid **Audi Q3 SUV e-hybrid 200 kW\*** znaša 49.300 EUR. Cena za **Q3 Sportback e-hybrid 200 kW\*** znaša 51.150 EUR.

|  |  |  |
| --- | --- | --- |
| Komuniciranje Produkti in tehnologije  Tobias Söllner  Tiskovni predstavnik za modelske serije A1, Q2, Q3 in Q4 e-tron, pogonsko tehnologijo, PHEV  Telefon: +49 151 54313731  E-mail: [tobias.soellner@audi.de](mailto:tobias.soellner@audi.de)  [www.audi-mediacenter.com](http://www.audi-mediacenter.com) | | Komuniciranje Produkti in tehnologije  Eva-Maria Becker  Tiskovna predstavnica Produkti in tehnologije  Telefon: +49 173 9393522  E-mail: [eva-maria.becker@audi.de](mailto:eva-maria.becker@audi.de) |
| [Ein Bild, das Logo, Symbol, Grafiken, Schrift enthält.  Automatisch generierte Beschreibung](https://www.linkedin.com/company/audi-ag)[Ein Bild, das Logo, Symbol, Grafiken, weiß enthält.  Automatisch generierte Beschreibung](https://www.youtube.com/channel/UCO5ujNeWRIwP4DbCZqZWcLw)[Ein Bild, das Symbol, Logo, Schrift, weiß enthält.  Automatisch generierte Beschreibung](https://www.facebook.com/audi)[Ein Bild, das Kreis, Grafiken, Symbol, Logo enthält.  Automatisch generierte Beschreibung](https://www.instagram.com/audi/) | |  |
| Koncern Audi je eden najuspešnejših proizvajalcev avtomobilov in motornih koles premiumskega in luksuznega segmenta. Znamke Audi, Bentley, Lamborghini in Ducati proizvajajo na 21 lokacijah v 12 državah. Audi in njegovi partnerji so prisotni na več kot 100 trgih po vsem svetu.  Leta 2024 je koncern Audi kupcem dobavil okoli 1,7 milijona avtomobilov znamke Audi, 10.643 avtomobilov znamke Bentley, 10.687 avtomobilov znamke Lamborghini in 54.495 motornih koles znamke Ducati. V poslovnem letu 2024 je koncern Audi s prometom v višini 64,5 milijarde EUR zabeležil 3,9 milijarde EUR dobička iz poslovanja. 31. decembra je za koncern Audi delalo več kot 88.000 ljudi, od tega več kot 55.000 v družbi AUDI AG v Nemčiji. Podjetje se s svojimi privlačnimi znamkami in številnimi novimi modeli sistematično razvija v ponudnika trajnostne, popolnoma povezane prestižne mobilnosti. | | |

Vrednosti porabe in emisij omenjenih modelov:

**Audi Q3 SUV TFSI, 110 kW**  
Poraba goriva v l/100 km, kombinirana: 6,6–6,0;  
emisija CO2 v g/km, kombinirana: 151–137

**Audi Q3 SUV TFSI quattro 150 kW**  
Poraba goriva v l/100 km, kombinirana: 8,4–7,8;  
emisija CO2 v g/km, kombinirana: 192–176

**Audi Q3 SUV TFSI quattro 195 kW**Poraba goriva v l/100 km, kombinirana: 9,0–8,5;  
emisija CO2 v g/km, kombinirana: 205–193

**Audi Q3 SUV TDI 110 kW**  
Poraba goriva v l/100 km, kombinirana: 5,8–5,3;  
emisija CO2 v g/km, kombinirana: 152–139

**Audi Q3 SUV e-hybrid 200 kW**   
Poraba goriva (ponderirana, kombinirana): 2,2–1,7 l/100 km; poraba električne energije (ponderirana, kombinirana): 15,0–13,9 kWh/100 km; emisija CO₂ (ponderirana, kombinirana): 49–39 g/km; poraba goriva pri izpraznjeni bateriji (kombinirana): 6,6–6,0 l/100 km

**Audi Q3 Sportback TFSI 110 kW**  
Poraba goriva v l/100 km, kombinirana: 6,7–6,1;  
emisija CO2 v g/km, kombinirana: 153–138

**Audi Q3 Sportback TFSI quattro 150 kW**  
Poraba goriva v l/100 km, kombinirana: 8,5–7,8;  
emisija CO2 v g/km, kombinirana: 193–176

**Audi Q3 Sportback TFSI quattro 195 kW**Poraba goriva v l/100 km, kombinirana: 9,0–8,5;  
emisija CO2 v g/km, kombinirana: 205–193

**Audi Q3 Sportback TDI 110 kW**  
Poraba goriva v l/100 km, kombinirana: 5,9–5,3;  
emisija CO2 v g/km, kombinirana: 153–139

**Audi Q3 Sportback e-hybrid 200 kW**   
Poraba goriva (ponderirana, kombinirana): 2,2–1,7 l/100 km; poraba električne energije (ponderirana, kombinirana): 15,1–14,0 kWh/100 km; emisija CO₂ (ponderirana, kombinirana): 50–40 g/km; poraba goriva pri izpraznjeni bateriji (kombinirana): 6,7–6,0 l/100 km